5 ปีความสำเร็จการทวงคืนผินป่าและจัดสรรที่ดินให้ชุมชนทำประโยชน์อย่างยั่งยืน
5 ปีความสำเร็จการทวงคืนผินป่าและจัดสรรที่ดินให้ชุมชนทำประโยชน์อย่างยั่งยืนตลอด 4-5 ปีที่ผ่านมา ภาครัฐ ถือว่าประสบความสำเร็จอย่างมากในการดึงประชาชนในพื้นที่เข้ามาเป็นแนวร่วม หรือเครือข่ายรักษาและปกป้องผืนป่าของประเทศไม่ให้ถูกบุกรุกใช้ประโยชน์ส่วนตัวอย่างไม่ยุติธรรม ตั้งแต่ปี 2557 จนถึงปัจจุบันนี้ ภาครัฐ สามารถทวงคืนผืนป่าและดำเนินคดีกับผู้บุกรุกได้แล้วกว่า 750,000 ไร่ ส่วนใหญ่เป็นกลุ่มนายทุนที่ถูกดำเนินคดีทางกฎหมาย แบ่งเป็น คดีบุกรุกประมาณ 31,000 คดี และคดีไม้ประมาณ 10,000 คดี ซึ่งปีนี้ได้เสริมความแข็งแกร่งของเจ้าหน้าที่และแผนปฏิบัติการด้านป่าไม้และสัตว์ป่าสนธิกำลังร่วมกัน เพื่อหยุดยั้งกระบวนการค้าไม้ข้ามชาติให้ได้ทั้งหมด ถือเป็นการรองรับกฎหมายมาตรา 7 พระราชบัญญัติป่าไม้ที่กำลังปรับแก้ไขอยู่ ด้วยการเปิดช่องทางให้ประชาชนปลูกไม้ป่าหวงห้ามและไม้มีค่าได้ในพื้นที่ดินกรรมสิทธิ์และที่ดินการรับรองสิทธิ์ หากปราบปรามขบวนการค้าไม้ได้สิ้นซากจะไม่มีไม้ผิดกฎหมายในวงจรอีกต่อไป ในเบื้องต้นเหลือพื้นที่กลุ่มนายทุนต้องดำเนินคดีเพิ่มเติมอีกประมาณ 500,000 ไร่ ในสวนยางพารา รีสอร์ท และพื้นที่บุกรุกทำเกษตรกรรมภาพรวมถือว่าประชาชนในพื้นที่ให้ความสำคัญและสนใจเป็นหูเป็นตาสอดส่องดูแลพื้นที่ป่าไม่ให้ถูกบุกรุกมากขึ้นจากอดีตที่ผ่านมา ดูได้จากตัวเลขการแปรภาพถ่ายดาวเทียมพบพื้นที่ป่าประเทศไม่ถูกบุกรุกแพ้วถางเพิ่มอีก เมื่อเทียบกับปี 2557 ที่ถูกบุกรุกกว่า 800,000 – 1 ล้านไร่ ซึ่งช่วง 3-4 ปีที่ผ่านมาสูญเสียผืนป่าไม่ถึง 100,000 ไร่ แต่เป้าหมายสูงสุดของรัฐบาลต้องไม่สูญเสียผืนป่าประเทศแม้แต่ตารางวาเดียว นายอรรถพล เจริญชันษา อธิบดีกรมป่าไม้ เล่าให้ฟังว่า ต้องสร้างความเข้มแข็งของศูนย์พิทักษ์ป่าให้แข็งแกร่งในอนาคตใช้เป็นกฎหมายรักษาและปกป้องผืนป่าของประเทศเพื่อให้ประชาชนและกลุ่มนายทุนเกรงกลัว ควบคู่กับใช้เครือข่ายประชาชนที่ได้รับการจัดที่ดินทำกินให้ชุมชนเข้าใช้ประโยชน์เป็นแนวร่วมรักษาป่าให้เพิ่มขึ้นและยั่งยืน ซึ่งการจัดที่ดินทำกินให้ประชาชนเป็นแนวทางสำคัญช่วยลดการบุกรุกป่าและตัดไม้ทำลายป่าลงได้อย่างมากมาตรการปรับให้คนกับป่าอยู่ร่วมกันได้ส่งผลดีต่อการแก้ปัญหาภาพรวม เมื่อประชาชนมีความสบายใจหลังมีที่อยู่อาศัยและที่ดินทำกินอย่างถูกต้อง แล้วจะหันมาเคารพกติการและร่วมกันออกแบบ และลดการขยายการครอบครองที่ดินอย่างผิดกฎหมาย ขณะเดียวกันหน่วยงานราชการจะเข้ามาสบับสนุนด้านต่างๆ ได้ ทำให้เกิดการใช้ประโยชน์ที่ดินในภาพรวมของประเทศอย่างสมดุลและยั่งยืน